b'\n_START_ARTICLE_\nPiet\xc5\xb3 Kor\xc4\x97jos tarptautiniai santykiai\n_START_SECTION_\nJaponija\n_START_PARAGRAPH_\nPiet\xc5\xb3 Kor\xc4\x97jos ir Japonijos santykiai pasi\xc5\xbeymi tiek politiniais nesutarimais, tiek ir artimais ekonominiais ry\xc5\xa1iais. Tarp nesutarim\xc5\xb3 aktualiausi yra: gin\xc4\x8das d\xc4\x97l Japonijos j\xc5\xabros pavadinimo; Japonijos ministr\xc5\xb3 pirminink\xc5\xb3 vizitai \xc4\xaf Yasukuni \xc5\xa1ventykl\xc4\x85, kurioje \xc4\xaf\xc5\xa1ventinti Japonijos imperijos laikotarpiu \xc5\xbeuv\xc4\x99 \xc5\xbemon\xc4\x97s; gin\xc4\x8dytina Liank\xc5\xabro Uol\xc5\xb3 nuosavyb\xc4\x97; istorin\xc4\x97 atmintis, susijusi su Japonijos okupacijos laikotarpiu._NEWLINE_Abiej\xc5\xb3 \xc5\xa1ali\xc5\xb3 santykiai oficialiai buvo u\xc5\xbemegzti 1965 m. bir\xc5\xbeel\xc4\xaf, pasira\xc5\xa1ius dvi\xc5\xa1ali\xc5\xb3 santyki\xc5\xb3 sutart\xc4\xaf.\n_START_SECTION_\nKinija\n_START_PARAGRAPH_\nFormal\xc5\xabs dvi\xc5\xa1aliai santykiai tarp Kinijos ir Piet\xc5\xb3 Kor\xc4\x97jos buvo u\xc5\xbemegzti 1992 m. rugpj\xc5\xab\xc4\x8dio 24 d.\n_START_SECTION_\nMongolija\n_START_PARAGRAPH_\nSantykiai su Mongolija u\xc5\xbemegzti 1990 m. kovo 26 d.\n_START_SECTION_\nRusija\n_START_PARAGRAPH_\nSantykiai su Rusija buvo u\xc5\xbemegzti po Soviet\xc5\xb3 S\xc4\x85jungos \xc5\xbelugimo, 1991 m. Po de\xc5\xa1imties met\xc5\xb3 Rusijos prezidentas Vladimiras Putinas apsilank\xc4\x97 Seule, o 2004-taisiais Piet\xc5\xb3 Kor\xc4\x97jos prezidentas No Mu Hionas su oficialiu vizitu atvyko \xc4\xaf Maskv\xc4\x85.\n_START_SECTION_\nJAV\n_START_PARAGRAPH_\nJAV dalyvavo Kor\xc4\x97jos padalijime, o v\xc4\x97liau prisid\xc4\x97jo ir prie Piet\xc5\xb3 Kor\xc4\x97jos valstyb\xc4\x97s k\xc5\xabrimo, palaik\xc4\x97 Piet\xc5\xb3 pus\xc4\x99 Kor\xc4\x97jos kare, pasira\xc5\xa1\xc4\x97 tarpusavio gynimo sutart\xc4\xaf, pagal kuri\xc4\x85 susitariama d\xc4\x97l karin\xc4\x97s pagalbos. Laikydamasi jos Piet\xc5\xb3 Kor\xc4\x97ja pad\xc4\x97jo JAV Vietnamo kare. Be to, \xc5\xa1alyje yra keli JAV kariniai padaliniai, vykdomos reguliarios dvi\xc5\xa1al\xc4\x97s karin\xc4\x97s pratybos._NEWLINE_Dabartinio prezidento I Mjongbako laikotarpiu abiej\xc5\xb3 \xc5\xa1ali\xc5\xb3 santykiai pastebimai sustipr\xc4\x97jo.\n_START_SECTION_\nEuropos S\xc4\x85junga\n_START_PARAGRAPH_\nES ir Piet\xc5\xb3 Kor\xc4\x97j\xc4\x85 sieja svarb\xc5\xabs prekybiniai ry\xc5\xa1iai. 2010 m. rugs\xc4\x97j\xc4\xaf abi pus\xc4\x97s patvirtino laisvos prekybos sutart\xc4\xaf, kuri \xc4\xafsigaliojo 2011 m. liepos m\xc4\x97n.'